இந்நிலையில், தினக்கூலி அடிப்படையில் தற்காலிக ஓட்டுநர், நடத்துநர்களை நியமித்து, அரசுப் பேருந்துகளை இயக்க நினைக்கும் போக்குவரத்துக் கழக நிர்வாகங்கள், அதற்கான நடவடிக்கைகளில் இறங்கியுள்ளன. அதன் முன்னோட்டமாக, அரசுப் பேருந்துகளை இயக்க, `தினக்கூலி அடிப்படையில் ஓட்டுநர்கள், நடத்துநர்கள் தேவை' என திருச்சி மத்திய பேருந்து நிலையம் மற்றும் திருச்சி மண்டல அலுவலகங்களில் அறிவிப்புப் பலகைகள் வைக்கப்பட்டுள்ளன. இதேபோல, திருச்சியில் உள்ள பல அரசுப் போக்குவரத்துப் பணிமனைகளுக்கும் தற்காலிக ஊழியர்களை நியமிக்கத் தொடங்கியுள்ளன.